Прыгадаем, што сама паэма Ясенскага адразу ж пасля з’яўлення ў друку ў 1926 г. займела скандальную славу: польская грамадскасць, як вядома, абвінаваціла Ясенскага ў бальшавіцкім блюзнерстве на свой народ і яго гісторыю, у здрадзе нацыянальным інтарэсам і патрыятычнай ідэі. Такія ацэнкі вынікалі найперш з аўтарскай — Ясенскага — трактоўкі вобраза галоўнага героя паэмы.